(सीएम हेमंत सोरेन की तस्वीर के आगे लिखा अमर रहे) ( Image Source : abp live )
Ranchi News: झारखंड में सत्तारूढ़ दल झारखंड मुक्ति मोर्चा (Jharkhand Mukti Morcha) के 44वें स्थापना दिवस पर लगाए गए तोरण द्वार की फोटो जैसे ही सोशल मीडिया पर वायरल हुई, लोगों में चर्चाओं का बाजार गर्म हो गया. तोरण द्वार पर लिखा था मुख्यमंत्री हेमंत सोरेन (Hemant Soren) अमर रहें. इस बात को लेकर बीजेपी के सदर विधायक मनीष जायसवाल ने ट्वीट कर इसे तत्काल बदलने की बात कही.
 वहीं सत्तारूढ़ दल के परिवहन मंत्री चंपई सोरेन, जो कार्यक्रम में शिरकत करने पहुंचे थे उन्होंने इसे अज्ञानता कहा और जिंदाबाद एवं अमर रहे के मतलब को नहीं समझने की बात कही. राजनीति गर्माने पर बाद में पोस्टर को बदल जरूर दिया गया.
 सत्तारूढ़ दल झारखंड मुक्ति मोर्चा के 44वें स्थापना दिवस को हजारीबाग के संत कोलंबस कॉलेज मैदान में भव्य रूप से मनाया गया लेकिन कहते हैं बाल्टी भर पानी को खराब करने के लिए एक बूंद स्याही काफी है, वैसा ही कुछ इस कार्यक्रम के तोरण द्वार को देखकर आम जनता में जो संदेश गया, उस पर पक्ष और विपक्ष की प्रतिक्रियाएं सामने आई हैं. तोरण द्वार पर मुख्यमंत्री हेमंत सोरेन अमर रहें लिखे जाने पर विपक्षी दल के सदर विधायक मनीष जायसवाल ने ट्वीट कर तोरण द्वार पर हेमंत सोरेन अमर रहें हटाए जाने की बात कही.
 'परिवहन मंत्री बोले कार्यक्रम संचालक की अज्ञानतावश हुआ ऐसा'
वहीं सत्तारूढ़ दल के परिवहन मंत्री चंपई सोरेन, जो कार्यक्रम में शिरकत करने पहुंचे थे, उन्होंने इस बात को लेकर कार्यक्रम के संचालक की अज्ञानता की बात स्वीकारी है और पोस्टर की छपाई में गड़बड़ी को प्राथमिकता दी है. ऐसे में झारखंड मुक्ति मोर्चा के स्थानीय पदाधिकारियों एवं कार्यकर्ताओं के लिए आज का यह विषय परेशानी का सबब बना रहा.
 
Ranchi News: झारखंड में सत्तारूढ़ दल झारखंड मुक्ति मोर्चा के चौंतालीसवें स्थापना दिवस पर लगाए गए तोरण द्वार की फोटो जैसे ही सोशल मीडिया पर वायरल हुई, लोगों में चर्चाओं का बाजार गर्म हो गया. तोरण द्वार पर लिखा था मुख्यमंत्री हेमंत सोरेन अमर रहें. इस बात को लेकर बीजेपी के सदर विधायक मनीष जायसवाल ने ट्वीट कर इसे तत्काल बदलने की बात कही. वहीं सत्तारूढ़ दल के परिवहन मंत्री चंपई सोरेन, जो कार्यक्रम में शिरकत करने पहुंचे थे उन्होंने इसे अज्ञानता कहा और जिंदाबाद एवं अमर रहे के मतलब को नहीं समझने की बात कही. राजनीति गर्माने पर बाद में पोस्टर को बदल जरूर दिया गया. सत्तारूढ़ दल झारखंड मुक्ति मोर्चा के चौंतालीसवें स्थापना दिवस को हजारीबाग के संत कोलंबस कॉलेज मैदान में भव्य रूप से मनाया गया लेकिन कहते हैं बाल्टी भर पानी को खराब करने के लिए एक बूंद स्याही काफी है, वैसा ही कुछ इस कार्यक्रम के तोरण द्वार को देखकर आम जनता में जो संदेश गया, उस पर पक्ष और विपक्ष की प्रतिक्रियाएं सामने आई हैं. तोरण द्वार पर मुख्यमंत्री हेमंत सोरेन अमर रहें लिखे जाने पर विपक्षी दल के सदर विधायक मनीष जायसवाल ने ट्वीट कर तोरण द्वार पर हेमंत सोरेन अमर रहें हटाए जाने की बात कही. 'परिवहन मंत्री बोले कार्यक्रम संचालक की अज्ञानतावश हुआ ऐसा' वहीं सत्तारूढ़ दल के परिवहन मंत्री चंपई सोरेन, जो कार्यक्रम में शिरकत करने पहुंचे थे, उन्होंने इस बात को लेकर कार्यक्रम के संचालक की अज्ञानता की बात स्वीकारी है और पोस्टर की छपाई में गड़बड़ी को प्राथमिकता दी है. ऐसे में झारखंड मुक्ति मोर्चा के स्थानीय पदाधिकारियों एवं कार्यकर्ताओं के लिए आज का यह विषय परेशानी का सबब बना रहा.